Edukiak

# Txostenen morroia

Txostenak sortzeko morroia aktibatzen du.

Komando hau erabiltzeko...

Sakatu Erabili morroia txostena sortzeko datu-baseen fitxategi-leiho batean.

Datu-baseen txostenak erabiltzea eta editatzea

Hautatu txostenaren propietateak.

## Txostenen morroia - Eremu-hautapena

Sortzen ari zaren txostenaren taula edo kontsulta zehazten du, eta txostenean zein eremu sartu nahi dituzun.

## Txostenen morroia - Etiketa-eremuak

Eremuak nola etiketatu nahi dituzun zehazten du.

## Txostenen morroia - Elkartzea

Eremu baten edo gehiagoren balioak dituzten txostenak elkar daitezke. Hautatu txostena sortzeko elkartuko diren eremuak. Txosten batean gehienez lau eremu elkar daitezke. Eremu bat baino gehiago elkartzen direnean, LibreOffice aplikazioak talde-mailaren arabera habiaratzen ditu taldeak.

## Txostenen morroia - Ordenatzeko aukerak

Hautatu txostena ordenatzeko erabiliko diren eremuak. Eremuak lau mailatan ordena daitezke gehienez, bakoitza gorantz edo beherantz. Elkartutako eremuak talde bakoitzaren barnean ordena daitezke soilik.

## Txostenen morroia - Aukeratu diseinua

Aukeratu diseinua txantiloi eta estilo desberdinen artean, eta aukeratu orrialde-orientazioa (bertikala edo horizontala).

## Txostenen morroia - Sortu txostena

Txosten estatiko edo dinamiko gisa sor dezakezu txostena. Txosten dinamiko bat irekitzen duzunean, uneko datu-edukia bistaratuko da. Txosten estatiko bat irekitzen duzunean, txosten estatikoak sortu zenean zituen datuak bistaratuko dira beti.

### Utzi

Utzin klik egitean itxi egiten da elkarrizketa-koadroa aldaketak gorde gabe.

### Atzera

Aurreko urratsean elkarrizketa-koadroan egindako aukerak ikusi ahal izan dituzu. Uneko ezarpenak ez dira aldatuko. Bigarren orrialdetik aurrera soilik egongo da aktibatuta botoi hau.

### Hurrengoa

Sakatu Hurrengoa botoia, eta morroiak uneko elkarrizketa-koadroaren ezarpenak erabiliko ditu eta hurrengo urratsera joango da. Azken urratsean bazaude, botoia Sortu izatera igaroko da.